PRILOGA

VZORČNI SPORAZUM O USTANOVITVI SKUPNE PREISKOVALNE ENOTE

v skladu s členom 13 Konvencije z dne 29. maja 2000 o medsebojni pomoči v kazenskih zadevah med državami članicami Evropske unije (1) (v nadaljnjem besedilu: Konvencija) ter Okvirnim Sklepom Sveta z dne 13. junija 2002 o skupnih preiskovalnih enotah (2) (v nadaljnjem besedilu: Okvirni sklep)

1. Pogodbenice sporazuma

Sporazum o ustanovitvi skupne preiskovalne enote (v nadaljnjem besedilu: JIT) so sklenile naslednje pogodbenice:

in

Pogodbenice sporazuma se lahko s skupnim dogovorom odločijo, da povabijo agencije/uprave drugih držav članic, da postanejo pogodbenice tega sporazuma. Za morebitne dogovore s tretjimi državami, organi, pristojnimi na podlagi določb, ki so bile sprejete v okviru Pogodb, in mednarodnimi organi, ki sodelujejo pri dejavnostih JIT, glej Dodatek I.

2. Namen JIT

Ta sporazum ureja ustanovitev JIT za naslednje namene:

Opis konkretnega namena zadevne JIT. Pri tem bi bilo treba navesti okoliščine kaznivega dejanja oziroma kaznivih dejanj, ki se preiskujejo (datum, kraj, vrsta).

Pogodbenice lahko s skupnim dogovorom na novo opredelijo konkretni namen zadevne JIT.

3. Pristop

Pogodbenice sporazuma se lahko dogovorijo o operativnem načrtu ukrepanja (OAP) in določijo smernice, na podlagi katerih naj bi JIT dosegla svoj namen (3).

4. Obdobje, ki ga zadeva sporazum

V skladu s členom 13(1) Konvencije in členom 1(1) okvirnega sklepa se JIT ustanavljajo za določen čas. Glede na ta sporazum lahko JIT deluje v naslednjem obdobju:

od:

[vstaviti datum]

do:

[vstaviti datum]

Datum prenehanja, določen v tem sporazumu, se z medsebojnim soglasjem pogodbenic lahko podaljša v obliki, določeni v Dodatku II tega vzorčnega sporazuma.

5. Država članica oziroma države članice, v kateri oziroma katerih bo delovala JIT

JIT bo delovala v državi(-ah) članici(-ah), določeni(-ih) v nadaljevanju:

[Določite državo(-e) članico(-e), v kateri(-h) naj bi JIT delovala]

V skladu s členom 13(3)(b) Konvencije in členom 1(3)(b) Okvirnega sklepa enota opravlja svoje dejavnosti v skladu s predpisi države članice, v kateri deluje v določenem času. Če JIT svojo operativno bazo preseli v drugo državo članico, se uporablja pravo te države članice.

6. Vodja oziroma vodje JIT (4)

Pogodbenice kot vodjo JIT imenujejo naslednjo osebo, ki je predstavnik pristojnih organov v državi članici oziroma državah članicah, kjer enota deluje, in pod vodstvom katere morajo člani JIT opravljati svoje naloge v državi članici, iz katere prihaja:

Če katera od navedenih oseb ne bi mogla opravljati svojih nalog, se v dodatku k temu sporazumu nemudoma in v medsebojnem soglasju pogodbenic določi oseba, ki jo nadomesti. V nujnih primerih zadostuje dopis, v katerem se pogodbenicam sporazuma o JIT uradno sporoči, da je prišlo do zamenjave. To uradno sporočilo je naknadno potrjeno v dodatku k sporazumu.

7. Člani JIT

Poleg oseb iz člena 6 so člani JIT naslednje osebe (5):

Če katera od navedenih oseb ne bi mogla opravljati svojih nalog, se v dodatku k temu sporazumu ali s pisnim uradnim obvestilom s strani pristojnega vodje JIT nemudoma določi oseba, ki jo nadomesti.

8. Sodelujoči v JIT

Določbe o sodelujočih (7) v JIT so obravnavane v ustreznem dodatku k temu sporazumu.

9. Dokazi

Pogodbenice vodji ali članu(-om) JIT zaupajo nalogo svetovanja pri pridobivanju dokazov. Njihova vloga vključuje usmerjanje članov JIT glede različnih vidikov in postopkov, ki jih je treba upoštevati pri pridobivanju dokazov. Osebo(-e), ki opravlja(-jo) to funkcijo, se navede tukaj.

V OAP se lahko pogodbenice medsebojno obveščajo o pričanju članov JIT.

10. Splošni pogoji sporazuma

Pogoji so na splošno določeni v členu 13 Konvencije, Okvirni sklep pa se uporablja, kot je bil uveljavljen v vsaki od držav članic, v katerih JIT deluje.

11. Spremembe sporazuma

Spremembe tega sporazuma, med drugim glede:

se opravijo v obliki, določeni v Dodatku III k temu vzorčnemu sporazumu, pogodbenice jih podpišejo in priložijo se prvotni različici.

12. Notranja ocena

Vodje JIT vsaj vsakih šest mesecev ocenijo napredek glede na splošni namen JIT in ob tem opredelijo in obravnavajo morebitne na ta način ugotovljene težave.

Pogodbenice se lahko po koncu delovanja JIT po potrebi dogovorijo za srečanje, kjer ocenijo delovanje JIT.

JIT lahko pripravi poročilo o svojem delovanju, v katerem lahko prikaže izvajanje operativnega načrta ukrepanja in dosežene rezultate.

13. Posebna pravila v okviru sporazuma (da ne bi bil sporazum preveč zapleten, so lahko vse ali le nekatere točke iz podnaslovov 13.1 do 13.11 v operativnem načrtu ukrepanja)

V okviru tega sporazuma se lahko določijo naslednja posebna pravila (opozoriti je treba, da več teh vidikov urejata tudi Konvencija in Okvirni sklep):

(Vstaviti po potrebi. Namen naslednjih podpoglavij je opozoriti na morebitna vprašanja, ki jih je treba posebej opredeliti).

Zaupnost in uporaba informacij, ki že obstajajo in/ali so pridobljene med delovanjem JIT.

(1) UL C 197, 12.7.2000, str. 3.

(2) UL L 162, 20.6.2002, str. 1.

(3) Odvisno od ustreznih nacionalnih zakonov in zahtev o razkritju iz teh zakonov bi lahko OAP vključili v sporazum o JIT ali ga priložili kot dodatek k sporazumu oziroma ga obravnavali kot ločeni zaupni dokument. V vseh primerih so pristojni organi, ki podpisujejo sporazum, seznanjeni z vsebino OAP. Operativni načrt ukrepanja mora biti prožen dokument s praktičnimi podrobnostmi o skupni strategiji in o tem, kako naj JIT doseže svoj namen iz člena 2, vključno s praktičnimi dogovori, ki jih ta sporazum drugače ne zajema.

Kontrolni seznam točk v zvezi z možno vsebino OAP je v Dodatku IV tega vzorčnega sporazuma.

(4) Uporablja se člen 1(3)(a) Okvirnega sklepa: vodja enote mora biti predstavnik pristojnega organa, ki sodeluje pri kazenski preiskavi, iz države članice, v kateri enota deluje.

(5) V JIT so lahko vključeni predstavniki pravosodnih, policijskih ali drugih pristojnih organov s preiskovalno funkcijo.

V tem okviru so lahko vključeni tudi člani Eurojusta, če delujejo kot pristojni nacionalni organi iz člena 9(f) Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala. Ti so nacionalni člani Eurojusta, njihovi namestniki in pomočniki, pa tudi vse druge osebe, ki so v skladu s svojo nacionalno zakonodajo prav tako člani nacionalnega urada, npr. začasno dodeljeni nacionalni strokovnjaki.

Policijske organe lahko sestavljajo člani nacionalnih enot posameznih držav članic v okviru Europola. Te nacionalne enote imajo sedež v država članicah in so nacionalni policijski organi. Tudi uradniki za zvezo držav članic pri Europolu ohranijo pristojnosti nacionalnih policijskih organov.

(6) Če obstajajo tehtni razlogi za zaščito identitete enega ali več članov JIT, denimo ko gre za tajne agente ali teroristične primere, ki zahtevajo kar najvišjo stopnjo varovanja, se zadevnim osebam dodelijo identifikacijske številke, če je to v skladu nacionalno zakonodajo države članice, pogodbenice sporazuma. Dodeljene številke morajo biti navedene v zaupnem dokumentu. Če identifikacijske številke ni mogoče podeliti, se lahko dogovori, da je identiteta članov navedena v zaupnem dokumentu, ki je priložen temu sporazumu in je na voljo vsem pogodbenicam sporazuma.

(7) Sodelujoče v JIT določijo tretje države, Eurojust, Europol, Komisija (OLAF), organi, pristojni na podlagi določb, sprejetih v okviru Pogodb in mednarodne organizacije, ki sodelujejo v dejavnostih JIT kot pogodbenice iz Dodatka I k temu vzorčnemu sporazumu.

Dodatek I

K VZORČNEMU SPORAZUMU O USTANOVITVI SKUPNE PREISKOVALNE ENOTE

Sodelujoči v JIT

Dogovor z Europolom/Eurojustom/Komisijo (OLAF), organi, pristojnimi na podlagi določb, sprejetih v okviru Pogodb, drugimi mednarodnimi organi ali tretjimi državami

1. Pogodbenice dogovora

in

in

(… in …)

so se dogovorile, da v skupni preiskovalni enoti, ustanovljeni s sporazumom iz (kraj) z dne (datum sporazuma, na katerega se nanaša ta dodatek), sodelujejo naslednje osebe iz (nazivi pogodbenic sporazuma, ki niso države članice).

2. Sodelujoči v JIT

V JIT sodelujejo naslednje osebe:

Država/Organizacija Dodeljen iz (naziv agencije/organa) Ime Položaj in pripadnost organu Vloga — — — — — — — — — —

Država članica … je sklenila, da bodo v skupni preiskovalni enoti kot pristojni nacionalni organ sodelovali nacionalni člani te države v Eurojustu. (1)

Če katera od navedenih oseb ne bi mogla opravljati svojih nalog, se v dodatku k temu sporazumu določi oseba, ki jo nadomesti. V nujnih primerih zadostuje dopis, v katerem pogodbenica uradno sporoči, da je prišlo do zamenjave. To uradno sporočilo je naknadno potrjeno v dodatku k sporazumu.

3. Posebni dogovori

Navedene osebe sodelujejo pod naslednjimi pogoji in le za naslednje namene:

3.1 Prva pogodbenica sporazuma, ki ni država članica

3.1.1 Namen sodelovanja

3.1.2 Podeljene pravice (če so bile podeljene)

3.1.3 Določbe o stroških

3.1.4 Posebne določbe o doseganju ali pogojih, ki omogočajo doseganje namena sodelovanja

3.1.5 Druge posebne določbe ali pogoji (2)

3.1.6 Posebna pravila o varstvu podatkov

3.2 Druga pogodbenica sporazuma, ki ni država članica (če je podana)

3.2.1 …

4. Posebni dogovori v zvezi s sodelovanjem Europola (3)

4.1 Načela sodelovanja

4.1.1 Osebje Europola, ki sodeluje v JIT, pomaga članom enote v skladu s sklepom o Europolu in v skladu z nacionalno zakonodajo države članice, v kateri enota deluje.

4.1.2 Osebje Europola, ki sodeluje v JIT, deluje pod vodstvom vodje(-ij) enote, kot je to določeno v točki […] sporazuma, in nudi kakršno koli pomoč, potrebno za doseganje ciljev in namena JIT, opredeljenih s strani vodje(-ij) enote.

4.1.3 Osebje Europola ima pravico, da ne izvaja nalog, ki jih šteje za kršitev svojih obveznosti iz sklepa o Europolu. V takem primeru član osebja Europola obvesti direktorja ali predstavnika Europola. Europol se posvetuje z vodjem(-ji) enote, da bi se našla skupna zadovoljiva rešitev.

4.1.4 Osebje Europola, ki sodeluje v JIT, ne sodeluje pri izvajanju prisilnih ukrepov. Kljub vsemu je lahko osebje Europola, ki sodeluje v JIT, pod vodstvom vodje(-ij) enote prisotno med operativnimi dejavnostmi JIT, da bi na mestu samem svetovalo in pomagalo članom enote, ki izvajajo prisilne ukrepe, pod pogojem, da na nacionalni ravni, na kateri enota deluje, ni zakonskih omejitev.

4.1.5 Člen 11(a) Protokola o privilegijih in imunitetah Evropske unije ne velja za osebje Europola, ki sodeluje v JIT. (4)

4.1.6 Med delovanjem JIT velja za osebje Europola glede kaznivih dejanj, ki so bila storjena proti njemu ali ki jih je storilo samo, nacionalna zakonodaja države članice, v kateri deluje enota, in sicer zakonodaja, ki se uporablja za osebe s primerljivimi nalogami.

4.2 Oblika pomoči

4.2.1 Osebje Europola, ki sodeluje v JIT, bo v celoti nudilo dejavnosti podpore Europola v skladu sklepom Sveta o Europolu, če je to potrebno ali je za to naprošeno. Te dejavnosti bodo med drugim vključevale operativno in strateško analitično podporo, predvsem prek analitične(-ih) delovne(-ih) datoteke(datotek) (ime delovne(-ih) datoteke(datotek) in povezani projekti). Europol lahko po potrebi in če ga za to zaprosi(-jo) vodja(-e) enote nudi podporo JIT z napotitvijo mobilne enote Europola ali uporabo druge tehnične opreme, če je na voljo in če je to skladno z varnostnimi standardi Europola.

4.2.2 Osebje Europola, ki sodeluje v JIT, lahko pomaga pri vseh dejavnostih, predvsem s tem, da zagotovi komunikacijsko platformo, strateško, tehnično in forenzično podporo, taktično in operativno strokovno znanje ter svetovanje članom JIT, če za to zaprosi(-jo) vodja(-je) enote.

4.2.3 Europol v mejah svojega pravnega okvira lajša varno izmenjavo informacij med pogodbenicami JIT ter državami, ki ne sodelujejo, in/ali organi EU in mednarodnimi organizacijami, če za to zaprosi(-jo) vodja(-je) enote.

4.3 Dostop do sistemov Europola za obdelavo podatkov

4.3.1 Osebje Europola, ki sodeluje v JIT, ima dostop do sistemov Europola za obdelavo podatkov iz člena 10 sklepa o Europolu. Ta dostop je v skladu z določbami sklepa o Europolu in v skladu z veljavnimi standardi o varnosti in varstvu podatkov za čas njihovega članstva v JIT.

4.3.2 Osebje Europola se lahko neposredno poveže s člani JIT ter članom in dodeljenim članom JIT v skladu s sklepom o Europolu zagotovi podatke iz katere koli komponente sistemov za obdelavo podatkov iz člena 10 sklepa o Europolu. Spoštovati je treba pogoje in omejitve uporabe teh podatkov.

4.3.3 Podatke, ki jih član osebja Europola pridobi med sodelovanjem v JIT, se lahko s privoljenjem in pod odgovornostjo države članice, ki jih je posredovala, vključijo v katero koli komponento sistemov za obdelavo podatkov iz člena 10 sklepa o Europolu, pod pogoji, določenimi v tem členu.

4.4 Stroški in oprema

4.4.1 Država članica, kjer se izvajajo preiskovalni ukrepi, je odgovorna za zagotovitev tehnične opreme (pisarne, telekomunikacije itd.), potrebne za izpolnjevanje nalog, in krije nastale stroške. Zadevna država članica prav tako zagotovi pisarniško komunikacijsko in drugo tehnično opremo, potrebno za (šifrirano) izmenjavo podatkov. Stroške krije ta država članica.

4.4.2 Europol krije stroške, ki so posledica sodelovanja osebja Europola v JIT, zlasti v zvezi z zavarovanjem in plačami osebja ter stroški nastanitve in potnimi stroški. Europol prav tako krije stroške posebne opreme iz točk 4.1 in 4.2.

Datum/podpisi (5)

(1) Če je ta odstavek brezpredmeten, se črta.

(2) Na primer navedba temeljnih pravnih okvirov oziroma pravnih okvirov, ki se uporabljajo, itd.

(3) Se vključi le, če Europol sodeluje v JIT. Ta pravila je upravni odbor Europola sprejel 9. julija 2009 (št. zadeve 3710-426r6), vzorčni dogovor o JIT pa je upravni odbor Europola sprejel 18. novembra 2009 (št. zadeve 2610-74r2), kot je to določeno v členu 6(2) sklepa o Europolu. Posodobljene informacije so dostopne na spletni strani Europola: http://www.europol.europa.eu

(4) Protokol o privilegijih in imunitetah Evropske unije (konsolidirana različica), UL C 115, 9.5.2008, str. 266.

(5) Podpisi pogodbenic tega dogovora.